കോൺസ്റ്റാന്റിനോപ്പിളിന്റെ പതനം
കിഴക്കൻ റോമാ സാമ്രാജ്യത്തിന്റെ (ബൈസന്റൈൻ സാമ്രാജ്യം) തലസ്ഥാനമായ കോൺസ്റ്റാന്റിനോപ്പിൾ (ഇന്നത്തെ ഇസ്താംബുൾ) ഓട്ടൊമൻ തുർക്കികൾ 1453ൽ കീഴടക്കിയ സംഭവമാണ് ചരിത്രത്തിൽ കോൺസ്റ്റാന്റ്നോപ്പിളിന്റെ പതനം എന്ന പേരിൽ അറിയപ്പെടുന്നത്. സുൽത്താൻ മുഹമ്മദ്‌ രണ്ടാമന്റെ നേതൃത്വത്തിലെത്തിയ തുർക്കി സൈന്യം 53 ദിവസത്തെ ഉപരോധത്തിന് ശേഷം മേയ് 29ന് കോൺസ്റ്റാന്റ്നോപ്പിൾ കീഴടക്കി. ഇതോടെ ബൈസാന്റിയൻ സാമ്രാജ്യത്തിന് അന്ത്യം സംഭവിച്ചു. ലോക ചരിത്രത്തെ വഴിതിരിച്ചുവിട്ട സംഭവങ്ങളിൽ ഒന്നാണ് ഈ കീഴടക്കൽ